**ആര് ? ആരെ ? ആര്‍ക്കു വേണ്ടി?**

ജോസഫ് കുര‍്യന്‍

അസന്മാര്‍ഗ്ഗിക പ്രവര്‍ത്തനങ്ങള്‍ക്ക് പാസ്റ്റര്‍ അറസ്റ്റില്‍. സാധാരണയായി ദിനപ്പത്രങ്ങളില്‍ വരാറുള്ള ഒരു വാര്‍ത്തയാണിത്. പോരാത്തതിന് അയല്‍വാസിയുമായി കലഹം, മക്കളെ വെട്ടി കൊലപ്പെടുത്തി, പരസ്ത്രീയുമായി ഒളിച്ചോടി തുടങ്ങിയ വാര്‍ത്തകളിലെ എല്ലാം നായകന്മാര്‍ പാസ്റ്റര്‍മാരാണ്! ഇത്തരം വാര്‍ത്തകള്‍ വായിക്കുമ്പോള്‍ നമ്മുടെ മനസ്സില്‍ ആദ‍്യം ഉയര്‍ന്നു വരുന്ന ചോദ‍്യം ഇതാണ്. നമ്മുടെ പാസ്റ്റര്‍മാര്‍ക്ക് എന്ത് പറ്റി ?

നമ്മുടെ സമൂഹവും വാര്‍ത്താ മാധ‍്യമങ്ങളും പാസ്റ്റര്‍മാര്‍ ആരെന്ന് തെറ്റായി മനസ്സിലാക്കിയാല്‍ അവരെയല്ല കുറ്റപ്പെടുത്തേണ്ടത്. കുറ്റക്കാര്‍ നാം തന്നെയാണ്. ആരെയാണ് ഒരു പാസ്റ്റര്‍ എന്ന് വിളിക്കേണ്ടതെന്ന്, കരുതേണ്ടതെന്ന് നമുക്ക് വല്ല നിശ്ചയവും ഉണ്ടോ ? (ബൈബിള്‍ കോളജുകളില്‍ പഠിക്കുന്ന വിദ‍്യാര്‍ത്ഥികള്‍ പോലും പരസ്പരം പാസ്റ്റര്‍ എന്ന് വിളിക്കുന്നത് കേട്ടിട്ടുണ്ട്). ഇത്രയും തെറ്റിദ്ധരിക്കപ്പെട്ട ഒരു പദം ക്രൈസ്തവ സമൂഹത്തില്‍ വേറെ അധികം ഉണ്ടാവില്ല.

ഒന്നാമത്തെ വാര്‍ത്ത ഉയര്‍ത്തുന്ന ചോദ‍്യം ഇതാണ് . പാസ്റ്റര്‍മാര്‍ പാപം ചെയ്യുമോ ? അവര്‍ക്ക് (വിശുദ്ധ ജീവിതം നയിക്കുമ്പോള്‍) അനാശാസ‍്യ പ്രവര്‍ത്തനങ്ങളിലും മറ്റ് പാപസംബന്ധമായ പ്രവൃത്തികളിലും ഏര്‍പ്പെടാന്‍ സാധിക്കുമോ ? ദൈവവചനത്തിന്റെ ശുശ്രൂഷകന്മാര്‍ അത്തരം ഹീന കൃത‍്യങ്ങളില്‍ ഏര്‍പ്പെടുമോ? ദൈവത്തില്‍ നിന്ന് ജനിച്ചവന്‍ ആരും പാപം ചെയ്യുന്നില്ല ... ദൈവത്തില്‍ നിന്ന് ജനിച്ചതിനാല്‍ അവന് പാപം ചെയ്യാന്‍ കഴികയുമില്ല (1 യോഹ.3:9). അപ്പോള്‍ ഒന്നുകില്‍ ആള്‍ വ‍്യാജനാണ്, ദൈവസഭ ദൈവവചന പ്രകാരം അംഗീകരിച്ചിട്ടില്ലാത്ത സ്വന്ത ഇഷ്ട പ്രകാരം ശുശ്രൂഷ ചെയ്ത് നടക്കുന്ന സഞ്ചാരപ്രിയന്‍. ഭക്തിയുടെ വേഷം ധരിച്ച് ഭോഗപ്രിയരായി നടക്കുന്ന അത്തരം ആളുകളെ വിട്ടൊഴിയാന്‍ പൗലൊസ് അപ്പോസ്തലന്‍ ഉപദേശിക്കുന്നു (1 തിമ.3:4). അല്ലായെങ്കില്‍ വേണ്ടും വണ്ണം പരിശീലനം നല്‍കാതെയും യോഗ‍്യതകള്‍ ഉറപ്പ് വരുത്താതെയും ശുശ്രൂഷക്കായി അയക്കപ്പെട്ടവര്‍. സാന്ദര്‍ഭികമായി ചോദിക്കട്ടെ, വ‍്യാജ പുരോഹിതന്മാരെയും ബിഷപ്പുമാരെയും എന്നെങ്കിലും നാം കണ്ടിട്ടുണ്ടോ ? പക്ഷേ, പെന്തക്കൊസ്ത് സഭകളില്‍ ആര്‍ക്ക് വേണമെങ്കിലും പാസ്റ്ററായി സ്വയം അവരോധിക്കാം എന്നത് മറ്റൊരു കാര‍്യം.

മേല്‍പ്പറഞ്ഞ വിഷയങ്ങള്‍ നമുക്ക് ദൈവവചനപ്രകാരം ചിന്തിക്കാം. ആരും അയക്കാതെ എങ്ങനെ പ്രസംഗിക്കും (റോമ.10:15) ? അപ്പോള്‍ അങ്ങനെ ഒരു കാര‍്യമുണ്ട്. ആരെങ്കിലും അയക്കണം. അയക്കാതെ ഒരു പ്രസംഗമോ, സുവിശേഷ പ്രവര്‍ത്തനമോ, ശുശ്രൂഷയോ ഒന്നും ദൈവവചനം അനുവദിക്കുന്നില്ലേ? ആരാണ് അയക്കേണ്ടത് ? അതാണ് ഈ ലേഖനത്തിലെ ആദ‍്യ വിഷയം. ആരെയാണ് അയക്കേണ്ടതെന്ന് രണ്ടാമത്തെ ചോദ‍്യം. അവര്‍ക്കുള്ള യോഗ‍്യത എന്തെല്ലാം ? ആര്‍ക്ക് വേണ്ടി (എന്തിന് വേണ്ടി) എന്നത് മൂന്നാമത്തെ ചോദ‍്യം. ആര്‍ നമുക്ക് വേണ്ടി പോകും (യെശ.6:8)? ലളിതമായി പറഞ്ഞാല്‍ ഈ മൂന്ന് ചോദ‍്യങ്ങള്‍ക്ക് മതിയായ ഉത്തരം കണ്ടെത്തിയാല്‍ നമ്മുടെ സഭകള്‍ രക്ഷപെടും, നമ്മുടെ സമൂഹം രക്ഷപെടും. ആത‍്യന്തികമായി നമ്മുടെ ലോകവും.

**ആരാണ് അയക്കേണ്ടത് ?**

ആരാണ് പുതിയ പ്രവര്‍ത്തന സ്ഥലങ്ങളിലേക്ക് മിഷനറിമാരെ അയക്കേണ്ടത് ? അവര്‍ എവിടെ നിന്നും വരുന്നു ? സ്വാഭാവികമായും ദൗത‍്യം സഭയുടേത് ആയത് കൊണ്ട് സഭയാണ് അയക്കേണ്ടത്. പുതിയ മിഷനറിമാരെ കണ്ടെത്തേണ്ടതും സഭയ്ക്കുള്ളില്‍ നിന്ന് തന്നെ. അന്തോക്ക‍്യയില്‍ യവനര്‍ ദൈവവചനം സ്വീകരിച്ചപ്പോള്‍ അവരെ ഉപദേശിക്കുവാനും ഉറപ്പിക്കുവാനും യെരുശലേം സഭ മിഷനറിയായി അയച്ചത് അവരുടെ തന്നെ സഭയിലെ ബര്‍ന്നബാസിനെ ആയിരുന്നു. പിന്നീട് പരിശുദ്ധാത്മാവ് വിളിച്ച് വേര്‍തിരിച്ച വേലക്കായി മറ്റൊരു പ്രാദേശിക സഭയായ അന്ത‍്യോക്ക‍്യാ സഭയും ഉപവസിച്ച്, പ്രാര്‍ത്ഥിച്ച് അയച്ചത് തങ്ങളുടെ തന്നെ സഭയിലെ ബര്‍ന്നബാസിനെയും ശൗലിനെയും ആയിരുന്നു.

കുറെ വര്‍ഷങ്ങള്‍ക്ക് മുമ്പ് കേരളത്തിലെ ഒരു ബൈബിള്‍ കോളജ്, മിഷനറിമാരെ പരിശീലിപ്പിച്ച് വടക്കെ ഇന്ത‍്യയിലേക്ക് അയച്ച സംഭവം ഓര്‍മ്മ വരുന്നു. ബൈബിള്‍ കോളജിനെ ആരാണ് ഈ ഉത്തരവാദിത്വം ഏല്പിച്ചതെന്ന് ചോദിച്ചാല്‍ ഒരു സത‍്യം തുറന്ന് പറയേണ്ടി വരും. ദൈവസഭ അതിന്റെ ഉത്തരവാദിത്വങ്ങള്‍ അവഗണിച്ചപ്പോള്‍ നേതൃത്വ പരിശീലനത്തിനായി ബൈബിള്‍ സെമിനാരിയും ദൗത‍്യ നിര്‍വ്വഹണത്തിനായി മിഷന്‍ സംഘടനകളും നിലവില്‍ വന്നു. സെമിനാരികളുടെയും മിഷന്‍ സംഘടനകളുടെയും സേവനങ്ങളെ ലഘൂകരിച്ച് കാണുകയല്ല. മറിച്ച് അവ നല്‍കിക്കൊണ്ടിരിക്കുന്ന സംഭാവനകള്‍ അംഗീകരിച്ചു കൊണ്ട് തന്നെ പറയട്ടെ, അവ തീര്‍ച്ചയായും ദൈവസഭകളുടെ ലക്ഷ‍്യപ്രാപ്തിക്കായി തന്നെ നില കൊള്ളണം .പാരാ ചര്‍ച്ച് എന്ന പദത്തിന്റെ അര്‍ത്ഥം തന്നെ സഭയോട് ചേര്‍ന്ന് നില്‍ക്കുന്നത് എന്നാണ്. അപ്പോള്‍ സെമിനാരിയും മിഷന്‍ പ്രസ്ഥാനങ്ങളും സഭയോട് ചേര്‍ന്ന് സഭയ്ക്ക് വേണ്ടി പ്രവര്‍ത്തിക്കണം എന്ന് അര്‍ത്ഥം.

പുതിയ മിഷനറിമാരെ കണ്ടെത്താന്‍ സ്വാഭാവികമായും ബൈബിള്‍ കോളജുകളെയും സഭകളെയും സമീപിച്ചു. പുതിയ സഭാസ്ഥാപനത്തില്‍ പലരും തല്പരല്ല. പലര്‍ക്കും നിലവിലുള്ള സഭകളുടെ പാസ്റ്ററാവാനാണ് താല്പര‍്യം.

ദൈവസഭകള്‍ സ്ഥാപിതമായത് എന്ത് ഉദ്ദേശത്തിന് വേണ്ടിയാണെന്ന് നാം വീണ്ടും തിരിച്ചറിയേണ്ടിയിരിക്കുന്നു. ഉയിര്‍ത്തെഴുന്നേറ്റ ക്രിസ്തു തന്റെ സ്വര്‍ഗ്ഗാരോഹണത്തിന് മുമ്പായി ശിഷ‍്യന്മാര്‍ക്ക് നല്‍കിയ മഹാനിയോഗം സകല ജാതികളെയും ശിഷ‍്യരാക്കുവാന്‍ (വെറും വിശ്വാസി അ�) വേണ്ടിയുള്ളതായിരുന്നു. ശിഷ‍്യന്മാര്‍ അത് എങ്ങനെ നിര്‍വ്വഹിച്ചു? പെന്തക്കോസ്ത് നാളില്‍ പരിശുദ്ധാത്മാവ് അവര്‍ക്ക് ക്രിസ്തുവിന്റെ സാക്ഷികളാകുവാന്‍ ശക്തി പകര്‍ന്നു. ക്രിസ്തുവിന്റെ ശിഷ‍്യരാക്കുവാനുള്ള പ്രക്രിയയില്‍ അവര്‍ വിശ്വസിച്ചവരെ അപ്പോസ്തലിക ഉപദേശം നല്‍കാനും കൂട്ടായ്മയ്ക്കും അപ്പം നുറുക്കാനും പ്രാര്‍ത്ഥനയ്ക്കുമായി കൂട്ടിച്ചേര്‍ത്തപ്പോള്‍ അത് പിന്നീട് സഭയായി രൂപം കൊണ്ടു. അപ്പോള്‍ ശിഷ‍്യത്വത്തിനായി രൂപം കൊണ്ട സംവിധാനമാണ്, സഭ. ലളിതമായി പറഞ്ഞാല്‍ സഭയുടെ മുഖ‍്യ ലക്ഷ‍്യം ശിഷ‍്യന്മാരെ പരിശീലിപ്പിക്കല്‍ (ഞാന്‍ നിങ്ങളോട് കല്പിച്ചത് ഒക്കെയും പ്രമാണിപ്പാന്‍ തക്കവണ്ണം ഉപദേശിച്ചും കൊണ്ട് മത്തായി 28:20) ആണ്. ആ ശിഷ‍്യന്മാരെയാണ് പിന്നീട് മഹാനിയോഗ പൂര്‍ത്തീകരണത്തിനായി (മിഷന്‍) സഭ പുതിയ സ്ഥലങ്ങളിലേക്ക് അയക്കുന്നത്. ഇന്ന് സഭയുടെ ആ ഉത്തരവാദിത്വം നാം മറ്റ് പല പാരാ ചര്‍ച്ച് പ്രസ്ഥാനങ്ങള്‍ക്കും നല്‍കിയിരിക്കുകയാണ്.

സഭയെപ്പറ്റിയുള്ള ദൈവത്തിന്റെ ഉദ്ദേശം പൗലോസ് അപ്പോസ്തലന്‍ വ‍്യക്തമാക്കുന്നുണ്ട്. ദൈവിക പദ്ധതികളുടെ കേന്ദ്രമാണ് സഭ. കാലസമ്പൂര്‍ണ്ണതയില്‍ സ്വര്‍ഗ്ഗത്തിലും ഭൂമിയിലുമുള്ളത് എല്ലാം ഒന്നായി ചേര്‍ക്കുന്നത് സഭ എന്ന ശരീരത്തിന്റെ ശിരസ്സായിരിക്കുന്ന ക്രിസ്തുവിലൂടെയാണ്. (എഫേ.1:10). അപ്പോള്‍ ശരീരമാകുന്ന സഭയാണ് ഭൂമിയില്‍ നിത‍്യതയ്ക്ക് വേണ്ടിയുള്ള ആ പ്രവൃത്തി ചെയ്യുവാന്‍ ഉത്തരവാദപ്പെട്ടിരിക്കുന്നത്. അത് പോലെ ക്രിസ്തുവിലൂടെ പൂര്‍ത്തീകരിച്ച തന്റെ പ്രവൃത്തിയുടെ നിത‍്യമായ ഉദ്ദേശം എന്തെന്ന് സഭ മുഖാന്തരമാണ് ദൈവം വെളിപ്പെടുത്തിയിരിക്കുന്നത്(എഫേ.3:11). ഇത്തരം ഒരു മഹത്തായ ദൗത‍്യമാണ് സുവിശേഷീകരണത്തിലൂടെയും മിഷന്‍ പ്രവര്‍ത്തനങ്ങളിലൂടെയും പൂര്‍ത്തീകരിക്കപ്പെടേണ്ടത്.

ആയതിനാല്‍ ഒരു സഭയുടെ പശ്ചാത്തലത്തില്‍ അല്ലാതെ, സഭ അയയ്ക്കാതെയുള്ള യാതൊരു വിധ പ്രേഷിത വൃത്തിയും ന‍്യായീകരിക്കാന്‍ നമുക്ക് എന്ത് കാരണമാണുള്ളത് ? ഏതെങ്കിലും സഭയുമായി ബന്ധമോ വിധേയത്വമോ ഇല്ലാതെയുള്ള ശുശ്രൂഷകള്‍ ദൈവസഭയ്ക്കും ദൈവനാമത്തിനും ദോഷകരമായി തീര്‍ന്നാല്‍ അതില്‍ അതിശയിക്കാന്‍ ഒന്നുമില്ല.

**ആരെയാണ് അയക്കേണ്ടത് ?**

പുതിയ മിഷനറിമാരെ കണ്ടെത്താനുള്ള മാര്‍ഗ്ഗം നമുക്കെല്ലാം നന്നായി അറിയാം. ഏതെങ്കിലും ബൈബിള്‍ കോളജിലോ ഉണര്‍വ്വ് യോഗത്തിലോ പോയി മിഷന്‍ ചലഞ്ച് നടത്തുക. പറ്റുമെങ്കില്‍ യെശയ്യാവ് 6-ലെ ഞാന്‍ ആരെ അയക്കേണ്ടു, ആര്‍ നമുക്ക് വേണ്ടി പോകും ? എന്നുള്ള വാക‍്യത്തിന്റെ അടിസ്ഥാനത്തില്‍ ആഹ്വാനം ന�കുക. അടിയന്‍ ഇതാ, അടിയനെ അയക്കേണമേ എന്നുള്ള സമര്‍പ്പണവുമായി പലരും മുമ്പോട്ട് വരും. തുടര്‍ന്ന് അവര്‍ക്ക്, ആവശ‍്യമെങ്കില്‍ പരിശീലനം നല്‍കി മിഷന്‍ രംഗത്തേക്ക് പറഞ്ഞയക്കുക. ഇതാണ് നമ്മുടെ രീതി. ഒരു പക്ഷേ നിങ്ങള്‍ ചോദിച്ചേക്കും, ഇതിലെ അപാകത എന്താണ് ?

സ്വമേധയാ സമര്‍പ്പണത്തോടെ മുന്നോട്ട് വരുന്നത് നല്ലത് തന്നെ. പക്ഷേ അത് മാത്രം പോരാ എന്നാണ് പറഞ്ഞു വരുന്നത്. യെശയ്യാവ് സ്വമേധയാ മുന്നോട്ട് വ�പ്പോള്‍ കര്‍ത്താവ് അയച്ചില്ലേ? യെശയ്യാവിനെ അയച്ചത് തന്റെ തന്നെ ജനങ്ങളുടെ അടുത്തേക്കാണ്. ഒരു മിഷനറി കടന്നു പോകുന്നത് മറ്റുള്ളവരുടെ അടുത്തേക്കും. മഹാനിയോഗം പൂര്‍ത്തീകരിക്കുവാന്‍ വേണ്ടിയുള്ള മിഷന്‍ മാതൃകയും അതിന് മുമ്പുള്ളതും തമ്മില്‍ താരതമ‍്യം ചെയ്യുന്നതിലെ അപാകത എന്തെന്ന് ആലോചിക്കുക. യിസ്രായേ� ഗൃഹത്തിലെ കാണാതെ പോയ ആടുകളുടെ അടുത്തേക്ക് മാത്രം യേശു ശിഷ‍്യന്മാരെ അയച്ചത് മഹാനിയോഗ പൂര്‍ത്തീകരണമായിരുന്നില്ല.

പുതിയ നിയമ സഭ മിഷന് വേണ്ടി ആരെയാണ് അയച്ചതെന്നും അവരുടെ തിരഞ്ഞെടുപ്പ് എങ്ങനെയെന്നും നോക്കാം. ഫിലിപ്പോസിനെയും സ്തെഫാനോസിനെയും അപ്പോസ്തലന്മാര്‍, അവരുടെ യോഗ‍്യത (ആത്മാവും ജ്ഞാനവും നല്ല സാക്ഷ‍്യവും) പരിഗണിച്ച് സഭയായിരുന്നു തിരഞ്ഞെടുത്തത്. കുപ്രോസ് ദ്വീപുകാരനായ യോസഫിനെ (ബര്‍ന്നബാസ്) യെരുശലേം സഭ അന്ത‍്യോക്ക‍്യയിലേക്ക് അയച്ചത് തന്റെ യോഗ‍്യതയും (പ്രബോധനം) നല്ല സാക്ഷ‍്യവും (നിലം വിറ്റ് സഭക്ക് പണം നല്‍കി) പരിഗണിച്ചായിരുന്നു. പിന്നീട് മിഷനറി യാത്രയ്ക്കായി ബര്‍ന്നബാസും ശൗലും സ്വമേധയാ തിരിച്ചത്, പരിശുദ്ധാത്മാവ് വിളിച്ച് വേര്‍ തിരിച്ച അവരെ യോഗ‍്യതയും (ഉപദേശിക്കുക) സാക്ഷ‍്യവും (ഒരു സംവത്സരം മുഴുവന്‍ സഭാ യോഗങ്ങളില്‍ കൂടുക) പരിഗണിച്ച് സഭയാണ് പറഞ്ഞയച്ചത്. പൗലൊസ് തിമൊഥെയോസിനെ തിരഞ്ഞടുത്തപ്പോള്‍ അയാള്‍ സഹോദരന്മാരാല്‍ നല്ല സാക്ഷ‍്യം ഉള്ളവനായിരുന്നു. ഈ തിരഞ്ഞെടുപ്പുകളിലെ മുഖ‍്യ ഘടകം യോഗ‍്യതയും സഭയിലെ (ഒപ്പം കുടുംബത്തിലെയും) നല്ല സാക്ഷ‍്യവും ആണെന്ന് മനസ്സിലായല്ലോ.

പിന്നീട് ശുശ്രൂഷകന്മാരുടെ യോഗ‍്യതയെപ്പറ്റി പൗലൊസ് ദീര്‍ഘമായി പ്രതിപാദിക്കുമ്പോള്‍ അവര്‍ നന്നായി കുടുംബം ഭരിക്കുന്നവര്‍, ദ്രവ‍്യാഗ്രഹമില്ലാത്തവര്‍, ഉപദേശിപ്പാന്‍ സമര്‍ത്ഥര്‍, നല്ല സാക്ഷ‍്യം പ്രാപിച്ചവര്‍ തുടങ്ങിയ ഘടകങ്ങള്‍ ഊന്നി പറയുന്നുണ്ട്. ഇതില്‍ നിന്നെല്ലാം മനസ്സിലാവുന്നത് കേവലം സമര്‍പ്പണവും താല്‍പ്പര‍്യവും മാത്രം പോരാ, യോഗ‍്യതയും നല്ല സാക്ഷ‍്യവും മിഷനറിമാരുടെ തിരഞ്ഞെടുപ്പില്‍ അനിവാര‍്യമാണെന്നാണ്. പ്രാദേശിക സഭയ്ക്ക് ഉത്തമ ബോദ്ധ‍്യമുള്ള, സഭയോട് വിധേയത്വമുള്ളവരാകണം പുതിയ മിഷനറിമാര്‍. അയയ്ക്കുന്നത് സഭയാകുമ്പോള്‍ മിഷനറി പ്രവര്‍ത്തനങ്ങള്‍ സഭയ്ക്ക് വേണ്ടിയാകും. ഇവയെല്ലാം ഏകോപിപ്പിക്കുന്ന ചാലക ശക്തിയാകണം മിഷനറി പ്രസ്ഥാനങ്ങള്‍.

**ആര്‍ക്ക് വേണ്ടിയാണ് പോകേണ്ടത് ?**

ആര്‍ നമുക്ക് വേണ്ടി പോകും (യെശ.6:8)? കര്‍ത്താവിന് വേണ്ടിയാണ് പോകേണ്ടത് എന്ന കാര‍്യത്തില്‍ ഒരു സംശയവുമില്ല. പക്ഷേ പോകുന്നത് തനിക്ക് വേണ്ടിയോ, അതോ കര്‍ത്താവിന് വേണ്ടിയോ ? കര്‍ത്താവിനെ അനുഗമിക്കുന്നവരും കര്‍ത്താവിന് വേണ്ടി പോകുന്നവരും എല്ലാം ഉപേക്ഷിച്ച് ഇറങ്ങിത്തിരിച്ച ചിത്രമാണ് ദൈവവചനം നമ്മെ കാണിച്ചു തരുന്നത്. യേശുവിന്റെ ശിഷ‍്യന്മാര്‍ക്കും പൗലോസിനും മറ്റും തങ്ങളുടെ ജീവന്‍ വരെ കൊടുക്കേണ്ടി വന്നു.

പ്രേഷിത പ്രവര്‍ത്തനങ്ങള്‍ സഭയൂടെ ഉത്തരവാദിത്വം എങ്കില്‍ അവരെ സൗജന‍്യമായി പരിശീലിപ്പിക്കേണ്ടതും സഭ തന്നെ. ബൈബിള്‍ സെമിനാരികളിലെ പരിശീലനത്തിന്റെ ഫീസ് കൊടുക്കേണ്ടതും സഭ തന്നെ. ഉയര്‍�ന്നഫീസ് കൊടുത്ത് പഠിച്ചു കഴിഞ്ഞ് ഉയര്‍ന്ന വരുമാനം പ്രതീക്ഷിച്ചാല്‍ അവരെ കുറ്റപ്പെടുത്താനാകുമോ ? ഉയര്‍ന്ന വരുമാനം ഉറപ്പില്ലെങ്കില്‍ ആരെങ്കിലും ഭീമമായ ഫീസ് കൊടുത്ത് പഠിക്കുമോ ? പരിശീലനം സൗജന‍്യമാകുമ്പോള്‍ പലരും കാര‍്യമില്ലാതെ കടന്നു വരും എന്നായിരിക്കും നമ്മുടെ പരാതി. യോഗ‍്യതയും നല്ല സാക്ഷ‍്യവും പരിഗണിച്ച് സഭയാണല്ലോ അവരെ തിരഞ്ഞെടുക്കേണ്ടത്.അപ്പോള്‍് പിന്നെ അനര്‍ഹര്‍ കടന്നു വരില്ലല്ലോ.

ദ്രവ‍്യാഗ്രഹം സകല വിധ ദോഷത്തിനും കാരണമായത് കൊണ്ടും പലരും അതിനാല്‍ വിശ്വാസം ത‍്യജിച്ച് അലഞ്ഞ് പലവിധ കഷ്ടങ്ങളും വരുത്തി വെയ്ക്കുന്നത് കൊണ്ടും, അത് വിട്ടോടി നിത‍്യജീവനെ മുറുകെ പിടിച്ചു കൊള്ളാന്‍ പൗലോസ് തിമൊഥെയോസിനോട് ആജ്ഞാപിക്കുന്നുണ്ട്. നാം ബോധപൂര്‍വ്വം മറക്കാന്‍ ശ്രമിക്കുന്ന ഒന്നാണല്ലോ, ധനവാന്‍ സ്വര്‍ഗ്ഗരാജ‍്യത്തില്‍ പ്രവേശിക്കില്ല എന്നുള്ള യേശുവിന്റെ ഉപദേശം. സമ്പത്ത് വര്‍ദ്ധിച്ചാല്‍ അതില്‍ മനസ്സ് വെക്കരുത് (സങ്കീ.62:10). ദൈവം അബ്രഹാമിനെ അനുഗ്രഹിച്ചത് താന്‍ മറ്റുള്ളവര്‍ക്ക് ഒരു അനുഗ്രഹം ആകുവാന്‍ വേണ്ടിയാണ്. ദൈവം ഇന്ന് നമ്മെപ്പറ്റിയും ഇത് തന്നെയാണ് ആഗ്രഹിക്കുന്നത്.

നാം പോകു�ത് നമുക്ക് വേ�ിയോ, കര്‍ത്താവിന് വേ�ിയോ ? കര്‍ത്താവിന് വേ�ിയാണെങ്കി� അത് കൊ�് ദൈവരാജ‍്യം കൂടുതലായി വ‍്യാപിക്കണം. വേല കര്‍ത്താവിന്റെയാണ്. അയച്ചവന്റെ പ്രവൃത്തി പകലുള്ളടത്തോളം ചെയ്യുക മാത്രമാകണം നമ്മുടെ ലക്ഷ‍്യം. ഞങ്ങള്‍ പ്രയോജനം ഇ�ാത്ത ദാസ�ാര്‍, ചെയ്യേ�തെ ചെയ്തിട്ടുള്ളു എ�് നിങ്ങളും പറവിന്‍.